pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ให้คณะผู้บริหาร บสย. เข้าพบเพื่อหารือแนวทางการให้ความช่วยเหลือ SMEs ผ่านโครงการค้ำประกันสินเชื่อในการสนับสนุนสินเชื่อแก่ผู้ประกอบการ SMEs
วันจันทร์ที่ 28 ตุลาคม 2562
รัฐมนตรี ก.อุตฯ ให้คณะผู้บริหาร บสย. เข้าพบเพื่อหารือแนวทางการให้ความช่วยเหลือ SMEs ผ่านโครงการค้ําประกันสินเชื่อในการสนับสนุนสินเชื่อแก่ผู้ประกอบการ SMEs
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม บรรษัทประกันสินเชื่ออุตสาหกรรมขนาดย่อม (บสย.) เข้าพบพร้อมทั้งหารือแนวทางการให้ความช่วยเหลือ SMEs
วันนี้ (28 ตุลาคม 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายรักษ์ วรกิจโภคาทร กรรมการและผู้จัดการทั่วไป และนายจตุฤทธิ์ จันทรกานต์ รองผู้จัดการทั่วไปสายงานบริหารสินทรัพย์ บรรษัทประกันสินเชื่ออุตสาหกรรมขนาดย่อม (บสย.) เข้าพบพร้อมทั้งหารือแนวทางการให้ความช่วยเหลือ SMEs ผ่านโครงการค้ําประกันสินเชื่อในการสนับสนุนสินเชื่อแก่ผู้ประกอบการ SMEs เพื่อเปิดโอกาสให้ผู้ประกอบการ SMEs เข้าถึงแหล่งเงินทุนได้ โดยมีนายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม ร่วมหารือ ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมว.วท. เยี่ยมชมนิทรรศการระดับโลก “ดาวินชี...อัจฉริยะพลิกโลก”
วันพฤหัสบดีที่ 5 มกราคม 2560
รมว.วท. เยี่ยมชมนิทรรศการระดับโลก “ดาวินชี...อัจฉริยะพลิกโลก”
รมว.วท. เยี่ยมชมนิทรรศการระดับโลก “ดาวินชี...อัจฉริยะพลิกโลก”
29 ธันวาคม 2559 / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี ได้เยี่ยมชมนิทรรศการ “ดาวินชี...อัจฉริยะพลิกโลก” จากประเทศอาร์เจนตินา นิทรรศการระดับโลกที่องค์การพิพิธภัณฑ์วิทยาศาสตร์แห่งชาติ (อพวช.) นํามาจัดแสดงที่พิพิธภัณฑ์เทคโนโลยีสารสนเทศ อพวช. ต.คลองห้า อ.คลองหลวง จ.ปทุมธานี
นอกจากนี้ ยังเป็นการเปิดโอกาสให้เยาวชน และประชาชนชาวไทยได้เห็นถึงจินตนาการอันไร้ขอบเขตกว่า 500 ปีก่อน แต่กลับกลายมาเป็นรากฐานของการพัฒนานวัตกรรมเครื่องจักรและอุปกรณ์มากมายในทุกวันนี้ได้อย่างใกล้ชิดชัดเจนมากยิ่งขึ้น อีกทั้งยังเข้าใจง่ายมากขึ้นในการศึกษาข้อมูล เพื่อการถ่ายทอดจินตนาการและสร้างแรงบันดาลใจในวิทยาศาสตร์ให้กับผู้ชมจากผลงานและนวัตกรรมอันน่าทึ่งนี้
นิทรรศการดาวินชี...อัจฉริยะพลิกโลก เคยจัดแสดงมาแล้วทั่วโลก และมีผู้คนให้ความสนใจเข้าชมมากมาย การที่ อพวช.นํามาจัดแสดง จึงเป็นโอกาสอันดีที่คนไทยจะได้สัมผัสและเรียนรู้กับนิทรรศการระดับโลกโดยไม่ต้องเดินทางไปชมไกลถึงต่างประเทศ และยังได้เห็นถึงพลังของวิทยาศาสตร์ซึ่งเข้ามาเปลี่ยนโลกให้เป็นอย่างที่เราเห็นในปัจจุบัน
สําหรับ นิทรรศการดังกล่าวจะเป็นการถอดแบบจําลองจากภาพวาดสู่ชิ้นงานจากสมุดบันทึกเมื่อกว่า 500 ปีก่อนของ “ลีโอนาร์โด ดาวินชี” อัจฉริยะผู้ยิ่งใหญ่ของโลก ที่เป็นทั้งศิลปิน นักวิทยาศาสตร์และนวัตกรรม ผลงานของเขาเป็นตัวอย่างชัดเจนของคําว่า “สหวิทยาการ” ที่มาจากความสนใจในศาสตร์หลายแขนง โดยการนําองค์ความรู้ทั้งหลายมาผนวกรวมกันเพื่อสร้างสรรค์ผลงานต่าง ๆ ซึ่งหลายสิ่งหลายอย่างได้ถูกพัฒนาต่อยอดกลายเป็นสิ่งประดิษฐ์อันน่าทึ่ง จึงได้รับการยกย่องว่าเป็น “อัจฉริยะที่มาจากอนาคต”
ทั้งนี้ นิทรรศการ "ดาวินชี...อัจฉริยะพลิกโลก" เปิดให้ชมแล้วตั้งแต่วันนี้ถึง 31 ม.ค.2560 ที่พิพิธภัณฑ์วิทยาศาสตร์ และพิพิธภัณฑ์เทคโนโลยีสารสนเทศ อพวช. ต.คลองห้า อ.คลองหลวง จ.ปทุมธานีซึ่งเหลือเวลาอีกเพียงแค่ 1 เดือนเท่านั้น อยากให้มาดูมาชมกันให้ได้ แล้วจะเห็นถึงพลังของวิทยาศาสตร์ซึ่งเข้ามาเปลี่ยนโลกให้เป็นอย่างที่เราเห็นในปัจจุบัน
ข่าวโดย : นางสาวศิริวรรณ หมินหมัน
ภาพโดยและวีดิโอ : นางสาวศิริลักษณ์ สิกขะบูรณะ, นายธนฉัตร มาลาเจริญ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-กระทรวงมหาดไทย เผยแผนงาน/โครงการเน้นหนักตามแผนแม่บทภายใต้ยุทธศาสตร์ เพื่อเพิ่มประสิทธิภาพในการพัฒนาประเทศ
วันจันทร์ที่ 17 กันยายน 2561
กระทรวงมหาดไทย เผยแผนงาน/โครงการเน้นหนักตามแผนแม่บทภายใต้ยุทธศาสตร์ เพื่อเพิ่มประสิทธิภาพในการพัฒนาประเทศ
กระทรวงมหาดไทย เผยแผนงาน/โครงการเน้นหนักตามแผนแม่บทภายใต้ยุทธศาสตร์ เพื่อเพิ่มประสิทธิภาพในการพัฒนาประเทศ
เมื่อวันที่11 กันยายน 2561 เวลา 13.30 น. ณ ห้องประชุมสํานักตรวจราชการและเรื่องราวร้องทุกข์ อาคารดํารงราชานุภาพ กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย เป็นประธานการประชุมร่วมฝ่ายเลขานุการคณะทํางานกระทรวงมหาดไทยเพื่อติดตามความคืบหน้าในการเตรียมการจัดทําแผนแม่บทภายใต้ยุทธศาสตร์ชาติ และการขับเคลื่อนแผนงาน/โครงการปฏิรูปประเทศของกระทรวงมหาดไทยโดยมี ผู้แทนกรมและหน่วยงานรัฐวิสาหกิจในสังกัดกระทรวงมหาดไทยเข้าร่วมประชุม
รองปลัดกระทรวงมหาดไทยเปิดเผยว่า กระทรวงมหาดไทย ได้เตรียมการจัดทําแผนงาน/โครงการที่สอดรับกับแผนแม่บทภายใต้ยุทธศาสตร์ชาติของกระทรวงมหาดไทย ซึ่งสอดคล้องและเชื่อมโยงกับยุทธศาสตร์ทุกระดับ ลงมาสู่แผนปฏิบัติการของกระทรวง และกรมในสังกัด โดยเชื่อมโยงสู่ความต้องการพัฒนาในพื้นที่ จํานวน 6 ด้าน ดังนี้1) ยุทธศาสตร์ชาติด้านความมั่นคงเช่น โครงการปลูกฝังสํานึกรักสามัคคีปรองดองของคนในชาติ การขับเคลื่อนการพัฒนาตามแนวพระราชดําริและเทิดทูนไว้ซึ่งสถาบัน และการป้องกันและบรรเทาสาธารณภัย เป็นต้น2)ยุทธศาสตร์ชาติด้านการสร้างขีดความสามารถในการแข่งขันเช่น โครงการเกษตรสร้างมูลค่า โครงการพัฒนาผลิตภัณฑ์OTOPโครงการการสร้างความหลากหลายด้านการท่องเที่ยว และโครงการพัฒนาเมืองน่าอยู่ เมืองอัจฉริยะ เป็นต้น3) ยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์เช่น การปรับเปลี่ยนค่านิยม โครงการน้อมนําหลักปรัชญาของเศรษฐกิจพอเพียงไปสู่การปฏิบัติจนเป็นวิถีชีวิต และการส่งเสริมอาชีพผู้สูงอายุ เป็นต้น4) ยุทธศาสตร์ชาติด้านสร้างความเป็นธรรมและลดความเหลื่อมล้ําในทุกมิติเช่น โครงการพัฒนาเมืองหลักและเมืองรอง และโครงการสัมมาชีพชุมชน เป็นต้น5) ยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อมเช่น โครงการกําจัดวัชพืชในแม่น้ําลําคลอง และโครงการก่อสร้างเขื่อนป้องกันการกัดเซาะชายฝั่ง เป็นต้น6) ยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐเช่น โครงการพัฒนาโครงสร้างพื้นฐานข้อมูลของภาครัฐ และOnline Service Platformเป็นต้น
รองปลัดกระทรวงมหาดไทยกล่าวต่อว่า นอกจากนี้ยังได้เร่งรัด ติดตามผลการขับเคลื่อนแผนงาน/โครงการเน้นหนักตามแผนปฏิรูปประเทศ 11 เรื่องของกระทรวงมหาดไทยให้เกิดผลอย่างเป็นรูปธรรม อาทิ การบริหารจัดการขยะ การบริหารจัดการภัยพิบัติ การส่งเสริมวิสาหกิจชุมชน การรังวัดที่ดินด้วยระบบดาวเทียม อีกด้วย
ในช่วงท้ายของการประชุมนายนิสิต จันทร์สมวงศ์ รองปลัดกระทรวงมหาดไทยได้เน้นย้ําถึงแนวทางการจัดทําแผนงาน/โครงการ ต้อง "ไร้รอยต่อ"เชื่อมโยงแผนพัฒนาตั้งแต่ระดับจังหวัด แผนพัฒนาภาค สู่ยุทธศาสตร์ชาติ โดยให้คํานึงถึงวิสัยทัศน์ เพื่อแก้ไขปัญหาและพัฒนาพื้นที่ เตรียมพร้อมต่อการเปลี่ยนแปลงในมิติต่าง ๆ ทั้งในด้านความมั่นคง การแก้ไขปัญหาปัจจุบัน การป้องกันไม่ให้เกิดปัญหาใหม่ การเสริมสร้างความสามารถในการปรับตัวของประชาชนจากภัยพิบัติ สร้างความเป็นธรรม ลดความเหลื่อมล้ําในสังคม รวมทั้งเพิ่มประสิทธิภาพการประเมิน ติดตามผลการขับเคลื่อนยุทธศาสตร์ชาติว่ามีการดําเนินการเชื่อมโยงแผนงาน/โครงการในพื้นที่ หรือระดับจังหวัดได้อย่างเป็นรูปธรรม เพื่อการพัฒนาอย่างมั่นคง มั่งคั่ง ยั่งยืน ต่อไป
รัฐบาลไทย-ข่าวทำเนียบรัฐบาล-สมอ. เปิดระบบ e-Surveillance ขยายเครือข่าย iTISI เชิญผู้ประกอบการกว่า 2,000 คน ชมการสาธิต โชว์ศักยภาพ สมอ. 4.0
วันพฤหัสบดีที่ 17 มกราคม 2562
สมอ. เปิดระบบ e-Surveillance ขยายเครือข่าย iTISI เชิญผู้ประกอบการกว่า 2,000 คน ชมการสาธิต โชว์ศักยภาพ สมอ. 4.0
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดการสัมมนา “Transformation สมอ. 4.0 : iTISI & e-surveillance/NSW”
วันนี้ (17 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดการสัมมนา “Transformation สมอ. 4.0 : iTISI & e-surveillance/NSW” โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม ผู้บริหาร เจ้าหน้าที่กระทรวงอุตสาหกรรมและผู้ประกอบการทํา นําเข้า กว่า 2,000 คน เข้าร่วมการสัมมนา ณ อิมแพคเมืองทองธานี
สมอ. ได้ดําเนินการปรับเปลี่ยนองค์กร(Transform) สู่ สมอ. 4.0 โดยปรับกระบวนการทํางานสู่ระบบอิเล็กทรอนิกส์ หรือ iTISI ทั้งการอนุญาต การตรวจติดตาม และการชําระค่าบริการต่างๆ สามารถดําเนินการผ่านระบบอิเล็กทรอนิกส์ได้ เพื่ออํานวยความสะดวกให้แก่ผู้ประกอบการ และประชาชนให้สามารถเข้าถึงการบริการของ สมอ. ได้ทุกที่ทุกเวลา ซึ่งที่ผ่านมา สมอ.  ได้จัดทําระบบออกใบอนุญาตอิเล็กทรอนิคส์ (e-License) โดยปรับเปลี่ยนรูปแบบวิธีการยื่นขอรับใบอนุญาต ซึ่งจากเดิมผู้ประกอบการต้องเดินทางไปยื่นขอรับใบอนุญาตที่ สมอ. ทําให้เกิดความไม่สะดวกต่อผู้ประกอบการ โดย สมอ. ได้พัฒนาระบบการออกใบอนุญาตแบบ online ซึ่งผู้ประกอบการไม่ต้องเดินทางมาที่ สมอ. สามารถยื่นขอผ่านเครือข่าย Internet ได้ทันที โดยจากเดิมใช้เวลาออกใบอนุญาต 46 วันทําการ เมื่อใช้เป็นระบบ e-License จะเหลือเพียง 10 วันทําการโดย สมอ. เปิดให้บริการเมื่อเดือนมกราคม 2561 ที่ผ่านมา สมอ. ได้ออกใบอนุญาตผ่านระบบแล้วทั้งหมด 670 ฉบับ และในวันนี้ สมอ. ได้พัฒนาระบบการตรวจติดตามผลภายหลังการอนุญาตผ่านระบบอิเล็กทรอนิกส์ หรือ ระบบ e-Surveillance ซึ่งเป็นการนําระบบ Digital มาช่วยอํานวยความสะดวกในการแจ้งข้อมูลของผู้ได้รับอนุญาต และเพิ่มประสิทธิภาพการปฏิบัติงานให้กับเจ้าหน้าที่ สมอ. ที่มีจํานวนจํากัด อีกทั้งใช้หลักการ Self Declaration ที่ใช้การนําผลการตรวจสอบด้วยตนเองของผู้ได้รับใบอนุญาตมาใช้ เพื่อเป็นการลดภาระในการตรวจติดตาม นอกจากนี้ สมอ. ยังได้พัฒนายังได้พัฒนาระบบการชําระค่าบริการและค่าธรรมเนียมงานบริการด้านอื่นๆ ผ่านระบบอิเล็กทรอนิกส์ หรือ e-Payment โดยสามารถเชื่อมต่อกับธนาคารกรุงไทยได้สําเร็จ สามารถชําระค่าบริการได้ที่ตู้ ATM สาขาธนาคาร และแอปพลิเคชั่นของธนาคารกรุงไทย หรือ Krungthai Next ได้อีกด้วย #Transformation สมอ. 4.0#ขยายเครือข่าย iTISI
รัฐบาลไทย-ข่าวทำเนียบรัฐบาล-โฆษก มท.ชี้แจง กรณีข้อวิจารณ์โครงการไทยนิยม ยั่งยืน
วันอังคารที่ 13 กุมภาพันธ์ 2561
โฆษก มท.ชี้แจง กรณีข้อวิจารณ์โครงการไทยนิยม ยั่งยืน
โฆษก มท.ชี้แจง กรณีข้อวิจารณ์โครงการไทยนิยม ยั่งยืน
เมื่อวันที่ 8 กุมภาพันธ์ 2561 นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย ชี้แจงประเด็นกรณี ไทยรัฐทีวีเสนอข่าวข้อวิจารณ์โครงการไทยนิยม ยั่งยืน โดยสาระสําคัญ ดังนี้
โครงการ “ไทยนิยม ยั่งยืน” เป็นการบูรณาการงานของรัฐบาลและทุกกระทรวง ทั้งงานตามนโยบายสําคัญ (Agenda) งานตามภารกิจ (Function) และงานเชิงพื้นที่ (Area) เพื่อไม่ให้เกิดความซ้ําซ้อนและเป็นภาระของประชาชนในพื้นที่ ภายใต้กรอบยุทธศาสตร์ชาติ แผนพัฒนาเศรษฐกิจและสังคมแห่งชาติ นโยบายและแผนระดับชาติว่าด้วยความมั่นคงแห่งชาติ แผนการปฏิรูป และปัญหาในเชิงพื้นที่ โดยเป็นการต่อยอดขยายผลจาก “แนวคิดประชารัฐ” และการมีส่วนร่วม เกิดเป็น 3 ประสาน “ราษฎร์ รัฐ และเอกชน” เพื่อแก้ไขปัญหาและสร้างการพัฒนาได้ตรงกับความต้องการของแต่ละพื้นที่อย่างยั่งยืน
กลไกขับเคลื่อนการดําเนินโครงการไทยนิยม ยั่งยืน อาศัยกลไกระดับต่าง ๆ ทั้งระดับชาติ ระดับจังหวัด และระดับอําเภอ โดยมีทีมระดับตําบล ที่เรียกว่า “ทีมขับเคลื่อนการพัฒนาประเทศไทยตามโครงการไทยนิยม ยั่งยืน ระดับตําบล” เป็นกลไกขับเคลื่อนงานของรัฐบาลในพื้นที่ ประกอบด้วย ข้าราชการหรือเจ้าหน้าที่ของรัฐในพื้นที่/หน่วยงานความมั่นคงในพื้นที่/ปราชญ์ชาวบ้าน/จิตอาสาในพื้นที่ ซึ่งมีความรู้ความเข้าใจในพื้นที่เป็นอย่างดี จํานวน 7-12 คน จํานวน 7,663 ทีม ลงไปในพื้นที่เป้าหมายทั่วประเทศ จํานวน 83,151 หมู่บ้าน/ชุมชน 76 จังหวัด 878 อําเภอ และกรุงเทพมหานคร โดยจะดําเนินการลงพื้นที่หมู่บ้านละ 4 ครั้ง เพื่อการสร้างการรับรู้ ความเข้าใจให้กับประชาชนถึงการทํางานของรัฐบาล แผนงาน/โครงการ และงบประมาณที่หน่วยงานต่าง ๆ ลงไปดําเนินการในพื้นที่ รวมทั้งส่งเสริมให้ประชาชนนําหลักปรัชญาของเศรษฐกิจพอเพียงมาใช้ในการดําเนินชีวิต ตลอดจนชี้แจงองค์ความรู้สําคัญที่ประชาชนควรรับรู้รับทราบ เช่น ความรู้เรื่องสิทธิ/หน้าที่/กฎหมายเพื่อการเป็นพลเมืองที่ดี ความรู้เรื่องกลไกการบริหารราชการแผ่นดินและการบริหารงบประมาณ ความรู้เกี่ยวกับการปกครองในระบอบประชาธิปไตยอันมีพระมหากษัตริย์ทรงเป็นประมุข หลักธรรมาภิบาล และความรู้เกี่ยวกับเทคโนโลยี เป็นต้น นอกจากนี้ ยังส่งเสริมให้ประชาชนได้ร่วมกันวิเคราะห์ปัญหาความเดือดร้อน และค้นหาความต้องการของประชาชน/หมู่บ้าน/ชุมชน เพื่อจัดทําแผนงาน/โครงการเสนอตามกรอบการพัฒนาคุณภาพชีวิตและความเป็นอยู่ (การพัฒนาเศรษฐกิจฐานราก การพัฒนาเชิงพื้นที่ และการปฏิรูปโครงสร้างการผลิตภาคการเกษตร) เพื่อนําไปสู่การพัฒนาอย่างยั่งยืน ซึ่งจะเป็นประโยชน์อย่างยิ่งต่อพี่น้องประชาชนทุกคนในทุกพื้นที่ทั่วประเทศทั้งในปัจจุบันและอนาคตต่อไป
กระทรวงมหาดไทยขอเรียนว่า โครงการไทยนิยม ยั่งยืน เน้นการยกระดับขีดความสามารถในการแข่งขัน และลดความเหลื่อมล้ํา มุ่งแก้ไขปัญหาและตอบสนองความต้องการของพี่น้องประชาชนเป็นสําคัญ จึงถือเป็นโครงการของทุกคนทุกฝ่าย ที่จะได้มีส่วนร่วมในการขับเคลื่อนโครงการ เพื่อพัฒนาประเทศไปสู่ความมั่นคง มั่งคั่ง ยั่งยืน ต่อไป
------------------------------
รัฐบาลไทย-ข่าวทำเนียบรัฐบาล-นายกรัฐมนตรีร่วมรณรงค์การฉีดวัคซีนป้องกันโรคพิษสุนัขบ้า พร้อมส่งเสริมการสอน coding เพื่อสร้างกระบวนการคิดอย่างเป็นระบบ
วันอังคารที่ 10 มีนาคม 2563
นายกรัฐมนตรีร่วมรณรงค์การฉีดวัคซีนป้องกันโรคพิษสุนัขบ้า พร้อมส่งเสริมการสอน coding เพื่อสร้างกระบวนการคิดอย่างเป็นระบบ
นายกรัฐมนตรีร่วมรณรงค์การฉีดวัคซีนป้องกันโรคพิษสุนัขบ้า พร้อมส่งเสริมการสอน coding เพื่อสร้างกระบวนการคิดอย่างเป็นระบบ
วันนี้ (10 มี.ค. 63) เวลา 9.00 น. ณ บริเวณหลังตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมประชาสัมพันธ์นิทรรศการซูเปอร์มาร์เก็ตสหกรณ์ โครงการความร่วมมือการรณรงค์ป้องกันโรคพิษสุนัขบ้า ประจําปี 2563 โดย กระทรวงเกษตรและสหกรณ์ และ นิทรรศการ “ใช้โค้ดดิ้ง ชนะโควิด” โดยกระทรวงศึกษาธิการ
นายประภัตร โพธสุธน และ นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมคณะ นําเสนอโครงการซูเปอร์มาร์เก็ตสหกรณ์ ภายใต้แนวคิด “สดจากฟาร์มถึงมือคุณ” (Fresh From Farm by Co – op) ได้แก่สินค้าเกษตรอินทรีย์ ของสหกรณ์และกลุ่มเกษตรกร เช่น ข้าวหอมมะลิทุ่งกุลา ไข่ไก่เบอร์ 1 และผักปลอดสารพิษ ปัจจุบันมีสหกรณ์แสดงความประสงค์เข้าร่วมดําเนินการซูเปอร์มาร์เก็ตสหกรณ์ถึง 98 แห่ง ซึ่งผัก ผลไม้และสินค้าเกษตรแปรรูปหลายชนิดยังได้ส่งออกไปขายในต่างประเทศด้วย จํานวนมากขึ้นในอนาคต โอกาสนี้ นายกรัฐมนตรีสั่งการให้กระทรวงเกษตรและสหกรณ์ดูแลและคอยให้ความช่วยเหลือแก่เกษตรกร เพื่อช่วยพัฒนาการบริหารและจัดการกระบวนการเพาะปลูกจนไปถึงการตลาด เน้นให้ยึดหลักการในการปลูกเพื่อกิน ปลูกเพื่อชุมชนและปลูกเพื่อจําหน่าย เป้าหมายของนโยบายรัฐคือเกษตรกรและวิสาหกิจชุมชนได้ประโยชน์
จากนั้น นายกรัฐมนตรีได้ร่วมประชาสัมพันธ์ กิจกรรมรณรงค์ป้องกันโรคพิษสุนัขบ้า ปี 2563 ภายใต้แนวคิด “สัตว์ปลอดโรค คนปลอดภัยจากพิษสุนัขบ้า” โดยมีจุดมุ่งหมายที่จะลดจํานวนผู้เสียชีวิตจากโรคพิษสุนัขบ้าและกําจัดโรคพิษสุนัขบ้าให้หมดไปจากประเทศไทย ซึ่งจะมีการบริการฉีดวัคซีนป้องกันโรคพิษสุนัขบ้าให้กับสุนัขและแมว ระหว่างวันที่ 1 มีนาคม - 31 กรกฎาคม 2563 โดยไม่มีค่าใช้จ่าย ซึ่งนายกรัฐมนตรีเน้นย้ําถึงความรับผิดชอบในการเลี้ยงสุนัข ต้องไม่ปล่อยหรือทิ้งสุนัขตามข้างทางหรือสถานที่ต่างๆ เพราะยิ่งเป็นการสร้างปัญหาเพิ่มมากขึ้น ทั้งย้ําให้กรมปศุสัตว์มีมาตรการควบคุมร้านค้าที่ไม่มีใบอนุญาตในการขายสุนัข เพราะอาจจะมีการนําสุนัขที่ไม่แข็งแรงมาขายและสร้างความเดือดร้อนให้แก่ประชาชน
โอกาสนี้ คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ นําเยาวชนประชาสัมพันธ์ผลงาน “ใช้โค้ดดิง ชนะโควิด” ตามนโยบายของรัฐบาลที่ต้องการส่งเสริมการเรียนการสอนภาษาคอมพิวเตอร์ (coding) ในโรงเรียน โดยนายกรัฐมนตรีได้สาธิตวิธีการล้างมือด้วยเจล แอลกอฮอล์ 70 % ตามแนวคิดการเรียนรู้โค้ดดิ้ง เพื่อเอาชนะความกังวลของสังคมในสถานการณ์ covid – 19 โดยมีกระบวนการคิดอย่างเป็นขั้นเป็นตอนและกําหนดเงื่อนไข นายกรัฐมนตรีกล่าวว่า รัฐบาลสนับสนุนการเรียนการสอนภาษาคอมพิวเตอร์ โดยตั้งใจยกระดับวิธีการคิดของเยาวชน ให้รู้จักคิด วิเคราะห์ แยกแยะ อย่างมีกระบวนการ โดยเฉพาะสังคมปัจจุบันมีการเผยแพร่ข่าวทางสื่อโซเชียลมีเดียมากขึ้น จึงเป็นเรื่องดีหากเยาวชนรู้จักคิดวิเคราะห์ ใช้วิจารณญาณในการรับข้อมูลข่าวสารด้วยตนเองเพื่อป้องกันการรับข้อมูลที่บิดเบือน ทั้งยังเป็นกิจกรรมยามว่างที่สร้างประโยชน์ ซึ่งในอนาคตยังสามารถต่อยอดพัฒนานวัตกรรมสิ่งใหม่ ๆ ให้ประเทศไทยได้อีกด้วย
รัฐบาลไทย-ข่าวทำเนียบรัฐบาล-รัฐมนตรีกระทรวงยุทธศาสตร์การพัฒนาและการค้าระหว่างประเทศศรีลังกา เข้าพบหารือกับรองนายกรัฐมนตรี
วันศุกร์ที่ 17 กุมภาพันธ์ 2560
รัฐมนตรีกระทรวงยุทธศาสตร์การพัฒนาและการค้าระหว่างประเทศศรีลังกา เข้าพบหารือกับรองนายกรัฐมนตรี
รัฐมนตรีกระทรวงยุทธศาสตร์การพัฒนาและการค้าระหว่างประเทศศรีลังกา เข้าพบหารือกับรองนายกรัฐมนตรี
วันนี้ (17 กุมภาพันธ์ 2560) เวลา 08.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายมาลิก สามาราวิเกรมา รัฐมนตรีกระทรวงยุทธศาสตร์การพัฒนาและการค้าระหว่างประเทศศรีลังกา พร้อมคณะ เข้าพบหารือกับนายสมคิด จาตุศรีพิทักษ์ รองนายกรัฐมนตรี สรุปสาระสําคัญดังนี้
รองนายกรัฐมนตรีกล่าวต้อนรับรัฐมนตรีกระทรวงยุทธศาสตร์การพัฒนาและการค้าระหว่างประเทศศรีลังกาและคณะ โดยทั้งสองฝ่ายยินดีที่ได้มีโอกาสพบกันอีกครั้ง
ในโอกาสนี้ ไทยและศรีลังกาได้หารือถึงความสัมพันธ์และความร่วมมือทวิภาคีระหว่างสองประเทศ โดยเฉพาะในด้านการค้าการลงทุน ประมง และสินค้าแปรรูป ทั้งนี้ทั้งสองฝ่ายยินดีที่การเยือนศรีลังกาเมื่อปีก่อนของรองนายกรัฐมนตรีมีผลเป็นรูปธรรม ทั้งในด้านการค้าและการลงทุน โดยมูลค่าการลงทุนเพิ่มขึ้นอย่างมาก ทั้งสองประเทศหวังกระชับความร่วมมือทางเศรษฐกิจให้แน่นแฟ้นยิ่งขึ้นไป เพื่อประโยชน์ของทั้งสองฝ่าย
ด้านรัฐมนตรีฯศรีลังกากล่าวว่า ขณะนี้ศรีลังกามีการปฏิรูปประเทศขนาดใหญ่ จึงหวังให้ไทยและศรีลังกาเร่งรัดจัดทําความตกลงเขตการค้าเสรีไทย – ศรีลังกาให้เสร็จสิ้นโดยเร็ว พร้อมกล่าวเชิญนักลงทุนไทยเข้าไปลงทุนในศรีลังกา โดยรองนายกรัฐมนตรีกล่าวว่าจะเร่งให้เสร็จสิ้นทันภายในเดือนสิงหาคม 2560 นี้
นอกจากนี้ ทั้งสองฝ่ายเห็นยังพ้องให้ใช้ศรีลังกาเป็นฐาน เพื่อส่งออกสินค้าไทยไปยังอินเดียอีกด้วย และให้ร่วมกันจัดตั้งคณะทํางานเพื่อเดินหน้าความร่วมมือให้เป็นรูปธรรมโดยเร็ว
รัฐบาลไทย-ข่าวทำเนียบรัฐบาล-อธิบดีกรมกิจการเด็กและเยาวชนชี้แจงข้อวิจารณ์ พ.ร.บ.หอพัก พ.ศ. 2558 เรื่องการจัดระเบียบหอพัก
วันศุกร์ที่ 6 เมษายน 2561
อธิบดีกรมกิจการเด็กและเยาวชนชี้แจงข้อวิจารณ์ พ.ร.บ.หอพัก พ.ศ. 2558 เรื่องการจัดระเบียบหอพัก
อธิบดีกรมกิจการเด็กและเยาวชนชี้แจงข้อวิจารณ์ พ.ร.บ.หอพัก พ.ศ. 2558 เรื่องการจัดระเบียบหอพัก
วันที่ 3 เมษายน 2561 นายวิทัศน์ เตชะบุญ อธิบดีกรมกิจการเด็กและเยาวชน กระทรวงการพัฒนาสังคมและความมั่นคงของมนุษย์ ชี้แจงข้อวิจารณ์ของ น.ส.รัชดา ธนาดิเรก อดีต สส. กทม.พรรคประชาธิปัตย์ โพสต์เฟซบุ๊ก เรื่องร้องเรียน พ.ร.บ.หอพัก พ.ศ. 2558 เรื่องการจัดระเบียบหอพัก ทําให้ผู้ประกอบการหอพักและประชาชนได้รับความเดือดร้อน ดังนี้
พ.ร.บ.หอพัก พ.ศ. 2558 เป็นกฎหมายฉบับสําคัญในการคุ้มครองสวัสดิภาพเด็กและเยาวชนที่อยู่ระหว่างการศึกษาและอาศัยในหอพักให้ได้รับการดูแลและอยู่ในสภาพแวดล้อมที่ปลอดภัย ทั้งนี้ สถานที่ใดรับผู้พักเป็นนักเรียนนักศึกษาที่อยู่ระหว่างการศึกษาในระดับไม่สูงกว่าปริญญาตรีและอายุไม่เกิน 25 ปี ตั้งแต่ 1 คน ขึ้นไป และมีการเรียกเก็บค่าเช่า สถานที่นั้นเป็นหอพักตามพ.ร.บ.หอพัก พ.ศ. 2558 โดยต้องยื่นขอรับใบอนุญาตประกอบกิจการหอพักที่นายทะเบียนของ อปท. หรือ สนง.เขต และไม่สามารถรับบุคคลอื่นเป็นผู้พักได้
หอพักมีสองประเภท คือ หอพักชาย และหอพักหญิง โดยมีมาตรการการคุ้มครองความปลอดภัยผู้พักหอพักที่คํานึงถึงมิติหญิง ชาย และความหลากหลายทางเพศ ด้วยการจัดให้มีผู้จัดการหอพัก ทําหน้าที่ควบคุม ดูแลหอพัก และจัดสภาพแวดล้อมที่ปลอดภัย เป็นมิตรกับผู้พัก ได้แก่ ดูแลไม่ให้บุคคลอื่นที่ไม่ใช่ผู้พักเข้าไปในห้องพัก ไม่ให้มีการเล่นการพนัน เสพสุรา หรือยาเสพติดในหอพัก ไม่ให้มีการกระทําอันมิชอบด้วยกฎหมาย ไม่ให้ผู้พักก่อความรําคาญแก่ผู้พักอื่นหรือผู้ที่อยู่อาศัยในบริเวณใกล้เคียงกับหอพัก ช่วยเหลือผู้พักและแจ้งให้บิดามารดาหรือผู้ปกครองของผู้พักทราบโดยทันที ในกรณีที่ปรากฏว่าผู้พักได้รับอันตรายเพราะเจ็บป่วยหรือเหตุอื่นใด แจ้งให้บิดามารดาหรือผู้ปกครองผู้พักทราบในกรณีที่ผู้พักไปพักที่อื่นโดยไม่แจ้งให้ทราบ
เนื่องด้วยปัจจุบันมีนักศึกษาในระดับปริญญาโทหรือปริญญาเอกมีอายุไม่เกิน 25 ปี เป็นจํานวนมาก คํานิยามของผู้พักจึงไม่สอดคล้องกับสถานการณ์ปัจจุบัน ดังนั้น เพื่อให้เป็นไปตามเจตนารมณ์ของกฎหมายในการคุ้มครองสวัสดิภาพของเด็กและเยาวชนที่อยู่ระหว่างการศึกษา คณะกรรมการส่งเสริมกิจการหอพักจึงได้มีมติเห็นชอบในหลักการปรับปรุงแก้ไขคํานิยามผู้พัก เพิ่มเกณฑ์คุณวุฒิจนถึงระดับปริญญาเอก และคงเกณฑ์อายุไว้ตามเดิมคือไม่เกิน 25 ปี นอกจากนี้ได้ให้กรมกิจการเด็กและเยาวชนจัดการรับฟังความคิดเห็นของผู้ประกอบกิจการหอพักและนักเรียนนักศึกษาเกี่ยวกับปัญหา อุปสรรคจากการออกกฎหมายฉบับนี้ และให้จัดทําข้อเสนอการปรับปรุงแก้ไขกฎหมายให้สอดคล้องกับสถานการณ์และบริบทของสังคมต่อไป
----------------------------
รัฐบาลไทย-ข่าวทำเนียบรัฐบาล-ฐานะการคลังภาครัฐบาลตามระบบสถิติเพื่อการศึกษาวิเคราะห์นโยบายการคลัง (สศค. หรือ GFS) ไตรมาสแรกของปีงบประมาณ 2563 (ตุลาคม – ธันวาคม 2562)
วันจันทร์ที่ 23 มีนาคม 2563
ฐานะการคลังภาครัฐบาลตามระบบสถิติเพื่อการศึกษาวิเคราะห์นโยบายการคลัง (สศค. หรือ GFS) ไตรมาสแรกของปีงบประมาณ 2563 (ตุลาคม – ธันวาคม 2562)
ไตรมาสแรกของปีงบประมาณ 2563 (ตุลาคม – ธันวาคม 2562) ภาครัฐบาล (รัฐบาล กองทุนนอกงบประมาณ และองค์กรปกครองส่วนท้องถิ่น) มีรายได้ 805,545 ล้านบาท สูงกว่าช่วงเดียวกันปีที่แล้ว 44,795 ล้านบาท หรือร้อยละ 5.9 เป็นผลจากการจัดเก็บรายได้ของรัฐบาลเป็นสําคัญ
ฐานะการคลังภาครัฐบาลตามระบบสถิติเพื่อการศึกษาวิเคราะห์นโยบายการคลัง (สศค. หรือ GFS) ไตรมาสแรกของปีงบประมาณ 2563 (ตุลาคม – ธันวาคม 2562)
ไตรมาสแรกของปีงบประมาณ 2563 (ตุลาคม – ธันวาคม 2562) ภาครัฐบาล (รัฐบาล กองทุนนอกงบประมาณ และองค์กรปกครองส่วนท้องถิ่น) มีรายได้ 805,545 ล้านบาท สูงกว่าช่วงเดียวกันปีที่แล้ว 44,795 ล้านบาท หรือร้อยละ 5.9 เป็นผลจากการจัดเก็บรายได้ของรัฐบาลเป็นสําคัญ (ภาษีสรรพสามิตน้ํามัน ภาษีเบียร์ และการนําส่งรายได้ของรัฐวิสาหกิจ) สําหรับด้านรายจ่ายมีจํานวนทั้งสิ้น 903,615 ล้านบาท ต่ํากว่าช่วงเดียวกันปีที่แล้ว 100,169 ล้านบาท หรือร้อยละ 10.0 ทั้งนี้ จากรายได้และรายจ่ายดังกล่าว ส่งผลให้ดุลการคลังภาครัฐบาลขาดดุล 98,070 ล้านบาท คิดเป็นร้อยละ 0.6 ของ GDP และดุลการคลังเบื้องต้นของภาครัฐบาล (Primary Balance) ขาดดุล 32,157 ล้านบาท คิดเป็นร้อยละ 0.2 ของ GDP
General Government Fiscal Balance Report (GFS Basis) : The First Quarter of the Fiscal Year 2020
In the first quarter of fiscal year 2020 (October – December 2019), general government revenue was 805,545 million Baht, which was 44,795 million Baht (5.9 percent) higher than the same period of last year. The increase was primarily due to the increases in the revenue from central government (especially petroleum tax, beer tax and remittance from state-owned enterprises). On the other hand, general government expenditure in the first quarter of fiscal year 2020 was 903,615 million Baht, which was 100,169 million Baht (10.0 percent) lower than the same period of last year. Therefore, general government balance for the first quarter of fiscal year 2020 was in deficit of 98,070 million Baht, which accounted for 0.6 percent of GDP. Meanwhile, the consolidated general government primary balance, which excludes interest payment to reflect the substantive performance and the direction of fiscal policy, was also in deficit of 32,157 million Baht, or 0.2 percent of GDP.
รัฐบาลไทย-ข่าวทำเนียบรัฐบาล-รมว.ยุติธรรม หารือร่วมกับเอกอัครราชทูตสาธารณรัฐฝรั่งเศสด้านกิจการสิทธิมนุษยชน
วันพุธที่ 30 พฤศจิกายน 2559
รมว.ยุติธรรม หารือร่วมกับเอกอัครราชทูตสาธารณรัฐฝรั่งเศสด้านกิจการสิทธิมนุษยชน
แลกเปลี่ยนทัศนะในประเด็นสิทธิมนุษยชน พร้อมทั้งติดตามความคืบหน้าการดําเนินงานของประเทศไทยตามกลไก UPR และการพัฒนากฎหมายด้านสิทธิมนุษยชนและเสรีภาพของประชาชน
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
ให้การต้อนรับ
Mrs. Patrizianna Sparacino-Thiellay
เอกอัครราชทูตสาธารณรัฐฝรั่งเศสด้านกิจการสิทธิมนุษยชน พร้อมคณะ
ในโอกาสเข้าเยี่ยมคารวะและแลกเปลี่ยนทัศนะในประเด็นสิทธิมนุษยชน
พร้อมทั้งติดตามความคืบหน้าการดําเนินงานของประเทศไทยตามกลไก UPR
และการพัฒนากฎหมายด้านสิทธิมนุษยชนและเสรีภาพของประชาชน
โดยมีนางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
พันตํารวจเอก ไพสิฐ วงศ์เมือง อธิบดีกรมสอบสวนคดีพิเศษ
พร้อมด้วยผู้บริหารและเจ้าหน้าที่จากหน่วยงานที่เกี่ยวข้อง เข้าร่วมฯ
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ